Document ID: /roh_data/filtered/fineweb-2-filterrobots_roh.jsonl.gz/62995

Engiadina - Sils-Furtschellas serrà pervi da privel da lavinas
Il mument naiva quai intensiv en grondas parts dal Grischun. En l’Engiadin’Ota ed en las parts talianas dal Grischun regian era ferms vents. Sco consequenza èn grondas parts dal territori da skis Corvatsch serrà il mument.
Pervi dal grond privel da lavinas ed ils ferms vents restan grondas parts dal territori da skis Corvatsch serradas oz. Il territori da Sils-Furtschellas resta serrà l’entir di, e da l’autra vart en il territori da Surlej-Corvatsch è il manaschi limità, quai communitgeschan las pendicularas Corvatsch.